ഇന്ത്യന് ടീമിന്റെ ഫീല്ഡിങ് പരിശീലകനാവാന് അഭയ് ശര്മ്മ ടി20 ലോകകപ്പിന് ശേഷം ഇന്ത്യന് ക്രിക്കറ്റ് ടീമിന്റെ ഫീല്ഡിങ് പരിശീലകനാവാന് അഭയ് ശര്മ്മയും രംഗത്ത്. നിലവിലെ ഫീല്ഡിങ് പരിശീലകനായ ആര് ശ്രീധറിന്റെ കാലാവധി ഈ ടി20 ലോകകപ്പോടെ അവസാനിക്കും. കൂടാതെ ഇന്ത്യന് ടീമിന്റെ പരിശീലകനായ രവി ശാസ്ത്രിയുടെയും കാലാവധി ടി20 ലോകകപ്പോടെ അവസാനിക്കും. തുടര്ന്നാണ് അഭയ് ശര്മ്മ ഇന്ത്യന് ടീമിന്റെ ഫീല്ഡിങ് പരിശീലകനാവാനുള്ള ശ്രമങ്ങള് ആരംഭിച്ചത്. നവംബര് 3 വരെയാണ് ഇന്ത്യന് ടീമിന്റെ ഫീല്ഡിങ് പരിശീലകനാവാന് അപേക്ഷ സമര്പ്പിക്കേണ്ട അവസാന തിയ്യതി. നേരത്തെ ഇന്ത്യന് അണ്ടര് 19ടീമിന്റെയും ഇന്ത്യ എ ടീമിന്റെയും ഇന്ത്യന് വനിത ടീമിന്റെ കൂടെയും അഭയ് ശര്മ്മ പ്രവര്ത്തിച്ചിട്ടുണ്ട്. 2016ല് ഇന്ത്യന് ടീം സിംബാബ്വെയിലും വെസ്റ്റിന്ഡീസിലും പര്യടനം നടത്തിയപ്പോള് അഭയ ശര്മ്മ ഇന്ത്യന് ടീമിന്റെ ഫീല്ഡിങ് പരിശീലകനായിരുന്നു. നാഷണല് ക്രിക്കറ്റ് അക്കാദമിയില് രാഹുല് ദ്രാവിഡിന്റെ കീഴിയിലും അഭയ് ശര്മ്മ പ്രവര്ത്തിച്ചിട്ടുണ്ട്.